Diari Oficial de la Generalitat Valenciana


Sumari del DOGV 8692, del 05-12-2019 (2019/9327)

Notificació de la sentència dictada en el procediment de guarda i custòdia número 1459/2018.
--------------------------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9327


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 1459/2018. [2019/9327]  
Part demandant: Rahma Lemazzaz.   
Part demandada: Ahmed Errahali.  
Sobre dret de família: altres qüestions.  
En el judici a què es fa referència, s'ha dictat resolució, que té el text que, literalment, és com segueix:  
Dispositiva  
Estime la sol·licitud de mesures provisionals sol·licitades i adopte les mesures següents en interés del fill menor de la parella:  
  
1r. Atribuïsc a la mare l'exercici exclusiu de la pàtria potestat sobre el fill menor, O. E. L., nascut el 6 de març de 2003.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar les decisions rellevants que afecten el menor, especialment, en l'àmbit educatiu, sanitari, religiós i social.  
Per això, podrà decidir per si sola, sense consentiment patern, l'elecció o el canvi de centre, de model educatiu o d'activitats extraescolars que haja de realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, passaport i, en general, qualsevol tràmit administratiu que de manera ordinària requeriria l'autorització dels dos progenitors.  
2n. Atribuïsc a la mare la guarda i custòdia del menor.  
3r. No establisc un règim de visites a favor del pare.  
4t. Establisc la quantitat de 200 euros mensuals en concepte d'aliments a favor del fill menor, quantitat que el pare haurà d'ingressar els cinc primers dies de cada mes en el compte que designe la mare i que s'actualitzarà anualment d'acord amb les variacions de l'índex de preus al consum, i cada progenitor haurà d'abonar el 50 % de les despeses extraordinàries que puga ocasionar el fill, en els termes expressats en el fonament sisé.  
5é. No s'hi aprecien motius per a imposar les costes processals a cap dels litigants.  
Notifiqueu la resolució anterior a les parts i feu-los saber que aquesta és susceptible de recurs d'apel·lació. El recurs s'ha d'interposar per escrit en el termini de 20 dies hàbils, comptats des de l'endemà de la notificació. Cal realitzar una consignació prèvia de 50 euros en el compte de consignacions i depòsits d'aquest jutjat, i sense aquest requisit no serà admés a tràmit el recurs (disposició addicional 15a de l'LOPJ, modificada per la Llei orgànica 1/2009, de 03.11.2009).  
  
Una vegada siga ferma aquesta resolució, expediu-ne una testimoniança al registre civil on consta inscrit el naixement del menor, per a inscriure-hi l'exercici exclusiu de la pàtria potestat atribuït a la mare.  
Aquesta és la meua sentència, que pronuncie, mane i signe.»  
  
Publicació: la sentència anterior ha sigut donada i publicada de conformitat amb el que estableix l'article 212 de la Llei d'enjudiciament civil. En done fe.  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, ordene la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de sentència.  
  
Elx, 1 d'octubre de 2019.- El lletrat de l'Administració de justícia: Jesús Larrosa Abellán.